เทศบัญญัติเทศบาลตำบลทุ่งหลวงเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตเทศบาลตำบลทุ่งหลวงอำเภอแม่ระมาด จังหวัดตากพ.ศ. ๒๕๖๐ โดยที่เป็นการสมควรตราเทศบัญญัติเทศบาลตำบลทุ่งหลวงว่าด้วยการกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในท้องที่เขตเทศบาลตำบลทุ่งหลวง อำเภอแม่ระมาด จังหวัดตากอาศัยอำนาจตามความในมาตรา๙ วรรคสอง แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๖๐ แห่งพระราชบัญญัติเทศบาลพ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลตำบลทุ่งหลวง โดยความเห็นชอบของสภาเทศบาลตำบลทุ่งหลวงและผู้ว่าราชการจังหวัดตาก จึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่าเทศบัญญัติเทศบาลตำบลทุ่งหลวง เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่เขตเทศบาลตำบลทุ่งหลวง อำเภอแม่ระมาดจังหวัดตาก พ.ศ. ๒๕๖๐ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีประกาศกฎกระทรวงให้ใช้บังคับผังเมืองรวมเขตพัฒนาเศรษฐกิจพิเศษตากในท้องที่ตามข้อ ๔ข้อ ๓ ในเทศบัญญัตินี้มิให้ใช้บังคับแก่การก่อสร้างหรือดัดแปลงเขื่อน สะพาน อุโมงค์ ทางหรือท่อระบายน้ำ กำแพง ประตู และรั้วข้อ ๔ ในเทศบัญญัตินี้บริเวณที่๑ หมายความว่า พื้นที่บริเวณ ดังต่อไปนี้ด้านเหนือจดเส้นตั้งฉากกับทางหลวงแผ่นดินหมายเลข ๑๐๕ ที่จุดซึ่งทางหลวงแผ่นดิน หมายเลข ๑๐๕บรรจบกับศูนย์กลางถนน ตก.๕๐๘๘ บ้านห้วยบง โรงเรียนห้วยบงไปทางทิศเหนือ ตามแนวทางหลวงแผ่นดินหมายเลข๑๐๕ เป็นระยะ ๕๐๐ เมตร และห้วยบง ฝั่งตะวันตกด้านตะวันออกจดห้วยบงฝั่งตะวันตกด้านใต้จดเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข ๑๐๕ เส้นขนานระยะ ๕๐๐เมตร กับศูนย์กลางถนน ตก.๑๒๑๕ บ้านห้วยบงใหม่ - บ้านวังผา และเส้นขนานระยะ ๑๒๐เมตร กับศูนย์กลางซอยสร้างสรรค์ด้านตะวันตกจดเส้นขนานระยะ ๑๐๐ เมตร กับศูนย์กลางถนน ตก.๑๒๑๕ บ้านห้วยบงใหม่ - บ้านวังผาเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๑๐๕ เส้นขนานระยะ ๑๐๐เมตร กับศูนย์กลางถนน ตก.๔๑๔๐ บ้านห้วยบงใหม่ - ศูนย์อพยพ และเส้นขนานระยะ ๑๐๐เมตร กับศูนย์กลางทางหลวงแผ่นดินหมายเลข ๑๐๕บริเวณที่๒ หมายความว่า พื้นที่บริเวณเขตปฏิรูปที่ดินเพื่อเกษตรกรรมบริเวณที่๓ หมายความว่า พื้นที่บริเวณเขตป่าสงวนแห่งชาติป่าแม่ละเมาบริเวณที่๔ หมายความว่า พื้นที่ตามแนวเขตเทศบาลตำบลทุ่งหลวง เว้นแต่บริเวณที่๑ บริเวณที่ ๒ และบริเวณที่ ๓ทั้งนี้ตามแผนที่ท้ายเทศบัญญัตินี้ข้อ ๕ ให้กำหนดพื้นที่ในท้องที่เทศบาลตำบลทุ่งหลวงอำเภอแม่ระมาด จังหวัดตาก ภายในบริเวณแนวเขตตามแผนที่ท้ายเทศบัญญัติเป็นบริเวณห้ามก่อสร้าง ดัดแปลง หรือเปลี่ยนการใช้ซึ่งอาคารชนิดและประเภทดังต่อไปนี้ภายในบริเวณที่๑ ห้ามบุคคลใดก่อสร้างอาคาร ดังต่อไปนี้(๑) โรงงานตามประกาศกระทรวงอุตสาหกรรม เรื่องมาตรการคุ้มครองความปลอดภัยในการดำเนินงาน (ฉบับที่ ๔) พ.ศ.๒๕๕๒(๒) โรงงานตามกฎหมายว่าด้วยโรงงานเว้นแต่โรงงานที่มีพื้นที่รวมกันทุกชั้นในหลังเดียวกันไม่เกิน ๕๐๐ ตารางเมตรและมีระยะห่างจากเขตที่ดินของผู้อื่นไม่น้อยกว่า ๑๐ เมตร ทุกด้าน(๓) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อการจำหน่าย(๔) สถานีบริการน้ำมันประเภท ก สถานีบริการน้ำมันประเภท ขสถานีบริการน้ำมันประเภท ค ลักษณะที่สอง สถานีบริการน้ำมันประเภท จ ลักษณะที่สองและสถานีบริการน้ำมันประเภท ฉ ตามกฎหมายว่าด้วยการควบคุมน้ำมันเชื้อเพลิงเพื่อการจำหน่าย ที่ตั้งอยู่ริมถนนสาธารณะที่มีเขตทางน้อยกว่า ๑๒ เมตร(๕) คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุ สถานที่บรรจุก๊าซปิโตรเลียมประเภทห้องบรรจุและสถานที่บรรจุก๊าซปิโตรเลียมเหลวประเภท โรงเก็บ ตามกฎหมายว่าด้วยการควบคุมน้ำมันเชื้อเพลิง(๖) สถานีบริการก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงที่มีที่ตั้งอยู่ริมถนนสาธารณะที่มีเขตทางน้อยกว่า๑๒ เมตร(๗) อาคารเลี้ยงสัตว์ทุกชนิดเพื่อการค้า(๘) อาคารเพาะเลี้ยงสัตว์น้ำ(๙) โรงฆ่าสัตว์(๑๐) อาคารเก็บสินค้าเพื่อเป็นที่เก็บ พักหรือถ่ายสินค้าหรือสิ่งของเพื่อประโยชน์ทางการค้าหรืออุตสาหกรรมที่มีพื้นที่รวมกันทุกชั้นในหลังเดียวกันเกิน๕๐๐ ตารางเมตร และต้องตั้งอยู่ริมถนนสาธารณะที่มีเขตทางไม่น้อยกว่า ๑๖ เมตร(๑๑) โรงกำจัดมูลฝอย(๑๒) อาคารเก็บวัตถุอันตราย(๑๓) อาคารซื้อขายหรือเก็บเศษวัสดุชิ้นส่วนเครื่องจักรกลเก่าที่มีพื้นที่รวมกันทุกชั้นในหลังเดียวกันเกิน ๕๐๐ตารางเมตร(๑๔) ป้ายหรือสิ่งที่สร้างขึ้นสำหรับติด หรือตั้งป้ายทุกชนิดเว้นแต่ป้ายบอกชื่อสถานที่หรือสิ่งที่สร้างขึ้นสำหรับติด หรือตั้งป้ายดังกล่าวที่มีพื้นที่ของป้ายรวมกันไม่เกิน ๕ ตารางเมตร(๑๕) อาคารที่มีความสูงเกิน ๒๓ เมตรเว้นแต่อาคารที่อยู่ในเขตเทศบาลตำบลทุ่งหลวงและโครงสร้างสำหรับใช้ในการรับส่งวิทยุหรือโทรทัศน์ให้มีความสูงเกิน ๒๓ เมตร ได้(๑๖) อาคารที่มีที่ว่างตามแนวขนานริมฝั่งตามสภาพธรรมชาติของลำคลอง ห้วยหรือแหล่งน้ำสาธารณะน้อยกว่า ๓ เมตรเว้นแต่เป็นการก่อสร้างเพื่อการคมนาคมหรือสาธารณประโยชน์การวัดความสูงของอาคารให้วัดจากระดับพื้นดินที่ก่อสร้างถึงพื้นดาดฟ้าสำหรับอาคารทรงจั่วหรือปั้นหยาให้วัดจากระดับพื้นดินที่ก่อสร้างถึงยอดผนังของชั้นสูงสุดภายในบริเวณที่๒ ห้ามบุคคลใดก่อสร้างอาคาร ดังต่อไปนี้(๑) อาคารที่มีความสูงเกิน ๑๒ เมตร เว้นแต่(ก)โรงงานตามกฎหมายว่าด้วยโรงงาน เว้นแต่โรงงานที่เกี่ยวเนื่องกับการเกษตรหรือโรงงานที่ได้รับการอนุญาตตามกฎหมายว่าด้วยการปฏิรูปที่ดินเพื่อเกษตรกรรม(ข) โครงสร้างสำหรับใช้ในการรับส่งวิทยุ หรือโทรทัศน์หรือสัญญาณสื่อสารทุกชนิด หอ ถังน้ำ เสาส่งไฟฟ้า ปล่องเมรุปล่องโรงสีข้าว ปล่องโรงงานอุตสาหกรรม ไซโลเก็บผลิตผลทางการเกษตร(๒) คลังน้ำมัน และสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อจำหน่าย(๓) คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุ และสถานที่บรรจุก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๔) สำนักงานที่มีพื้นที่รวมกันทุกชั้นในหลังเดียวกันเกิน ๓๐๐ ตารางเมตร(๕) อาคารพาณิชยกรรมที่มีพื้นที่รวมกันทุกชั้นในหลังเดียวกันเกิน๓๐๐ ตารางเมตร(๖) อาคารชุด หอพัก หรืออาคารอยู่อาศัยรวม(๗) โรงกำจัดมูลฝอยที่มีระยะห่างจากเขตทางหลวงแผ่นดินน้อยกว่า ๑๐๐ เมตรและมีระยะห่างจากริมฝั่งตามสภาพธรรมชาติของแม่น้ำลำคลองหรือแหล่งน้ำสาธารณะน้อยกว่า ๕๐๐ เมตร(๘) อาคารซื้อขายหรือเก็บเศษวัสดุ(๙) สถานศึกษา(๑๐) สถานพยาบาล(๑๑) สถานสงเคราะห์เด็ก คนชรา และคนพิการ(๑๒) อาคารที่มีผนังภายนอกอาคารและหลังคาที่มีสีฉูดฉาดเว้นแต่สีอ่อนหรือสีกลมกลืนธรรมชาติ ได้แก่ สีขาว สีเทา สีอิฐ สีดินเผา สีน้ำตาลภายในบริเวณที่๓ ห้ามบุคคลใดก่อสร้างอาคารทุกชนิดทุกประเภท เว้นแต่อาคาร ดังต่อไปนี้(๑) อาคารพักอาศัยประเภทบ้านเดี่ยวที่มีความสูงไม่เกิน ๖ เมตรสำหรับที่ว่างโดยรอบอาคารและระยะถอยร่นกับถนน ตรอก ซอย ทางเท้า ทาง หรือที่สาธารณะให้เป็นไปตามกฎหมายว่าด้วยการควบคุมอาคาร(๒) โรงงานตามกฎหมายว่าด้วยโรงงาน เว้นแต่โรงงานที่เกี่ยวเนื่องกับการเกษตรหรือวิสาหกิจชุมชนที่มีพื้นที่รวมกันทุกชั้นในหลังเดียวกันไม่เกิน๕๐๐ ตารางเมตร และมีที่ว่างโดยรอบอาคารไม่น้อยกว่า ๑๐ เมตร ทุกด้าน(๓) ป้ายบอกสถานที่หรือสิ่งที่สร้างขึ้นสำหรับติดหรือตั้งป้ายดังกล่าวที่มีพื้นที่ของป้ายรวมกันไม่เกิน๒ ตารางเมตรอาคารตาม(๑) (๒) และ (๓) ต้องมีผนังภายนอกอาคารและหลังคาที่มีสีอ่อนหรือสีกลมกลืนธรรมชาติ ได้แก่สีขาว สีเทา สีอิฐ สีดินเผา สีน้ำตาลภายในบริเวณที่๔ ห้ามบุคคลใดก่อสร้างอาคารทุกชนิดทุกประเภท เว้นแต่อาคาร ดังต่อไปนี้(๑) อาคารพักอาศัยประเภทบ้านเดี่ยวที่มีความสูงไม่เกิน ๑๒ เมตรสำหรับที่ว่างโดยรอบอาคารและระยะถอยร่นกับถนน ตรอก ซอย ทางเท้า ทาง หรือที่สาธารณะให้เป็นไปตามกฎหมายว่าด้วยการควบคุมอาคารและต้องมีผนังภายนอกอาคารและหลังคาที่มีสีอ่อนหรือสีกลมกลืนธรรมชาติได้แก่ สีขาว สีเทา สีอิฐ สีดินเผา สีน้ำตาล(๒) โรงงานตามประกาศกระทรวงอุตสาหกรรม เรื่องมาตรการคุ้มครองความปลอดภัยในการดำเนินงาน (ฉบับที่ ๔) พ.ศ.๒๕๕๒(๓) อาคารที่มีที่ว่างตามแนวขนานริมฝั่งตามสภาพธรรมชาติของลำคลอง ห้วยหรือแหล่งน้ำสาธารณะน้อยกว่า ๑๐ เมตรเว้นแต่เป็นการก่อสร้างเพื่อการคมนาคมหรือสาธารณประโยชน์การวัดความสูงของอาคารให้วัดจากระดับพื้นดินที่ก่อสร้างถึงพื้นดาดฟ้าสำหรับอาคารทรงจั่วหรือปั้นหยาให้วัดจากระดับพื้นดินที่ก่อสร้างถึงยอดผนังของชั้นสูงสุดข้อ ๖ ภายในพื้นที่กำหนดตามข้อ ๔ห้ามมิให้บุคคลใดดัดแปลงหรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๕ข้อ ๗ ภายในบริเวณพื้นที่ที่กำหนดตามข้อ ๔อาคารที่มีอยู่ก่อนหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดไว้ในข้อ๕ข้อ ๘ ภายในพื้นที่กำหนดตามข้อ ๔อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้างดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๙ ให้นายกเทศมนตรีตำบลทุ่งหลวงรักษาการตามเทศบัญญัตินี้ประกาศ ณ วันที่ ๑๔ กันยายน พ.ศ.๒๕๖๐สุทธิพจน์ บูลย์ประมุขนายกเทศมนตรีตำบลทุ่งหลวง[เอกสารแนบท้าย]๑. แผนที่เทศบัญญัติเทศบาลตำบลทุ่งหลวง เรื่องกำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในท้องที่เขตเทศบาลตำบลทุ่งหลวงอำเภอแม่ระมาด จังหวัดตาก พ.ศ. ๒๕๖๐(ดูข้อมูลจากภาพกฎหมาย)ปวันวิทย์/จัดทำ๓ กันยายน๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๗๒ ง/หน้า ๙/๑๘ กรกฎาคม ๒๕๖๑